
Melléklet a ……/2013. sz. Képv. test. határozathoz

ADÁSVÉTELI SZERZŐDÉS

amely létrejött egyrészről Kiskőrös Város Önkormányzata (6200 Kiskőrös, Petőfi tér 1; képviseli: Domonyi László polgármester.), mint eladó (a továbbiakban: Eladó), másrészről Csatlós László Róbert (6200 Kiskőrös, Pillangó utca 9.; adószám: 8390330296 , 6200 Kiskőrös, Pillangó u. 6. szám alatti lakos  szül: Szeged, 1973.11.14..; an: Csvila Erzsébet; szig szám: 013344PA), mint vevő (a továbbiakban: Vevő) között az alulírott napon és helyen, az  alábbi feltételek mellett:

1. Szerződő felek kijelentik, hogy Eladó kizárólagos, teher-, per- és igénymentes üzleti vagyonát képezi, 1/1 tulajdoni hányadban a kiskőrösi 1461/A/1 hrsz-ú, 47 m2 nagyságú, természetben 6200 Kiskőrös, Petőfi tér 1. földszint 1. szám alatti üzlethelyiség megjelölésű ingatlan.
2. Szerződő felek kijelentik, hogy az 1. pontban megjelölt üzlethelyiséget az önkormányzati vagyonról, a vagyon hasznosításáról szóló 26/2012. (XII.19.) önk. rendelet 12. §. (4) bekezdés b) pontjában foglalt felhatalmazás alapján a Polgármester értékesítésre jelölte ki. Eladó a 2013. február 11. napján megtartott versenytárgyalás, valamint a ………. számú Képviselő- testületi határozat alapján megállapodnak a szerződés 1. pontjában meghatározott ingatlan elidegenítésében.
3. Eladó eladja, Vevő pedig megvásárolja  jelen szerződés 1. pontjában megjelölt ingatlant, minden természetes és jogi tartozékával együtt, Vevő által megtekintett állapotban.
4. Szerződő felek a vételár összegét bruttó 9.500.000, -Ft-ban (kilencmillió-ötszázezer forintban) állapítják meg. Eladó  kijelenti, hogy az általános forgalmi adóról szóló 2007. évi CXXVII. törvény 86. §. (1) bekezdés j) pontja alapján mentes az adó alól.
5. Szerződő felek rögzítik, hogy Vevő 2013. február 11. napján, a meghirdetett versenytárgyalást megelőzően bruttó 740.000,- Ft (Hétszáz-negyvenezer forint) ajánlati biztosítékot (bánatpénz) megfizetett Eladó részére, mely a vételár összegébe beszámításra kerül. A fentiekre tekintettel Vevő a fennmaradó bruttó 8.760.000.,- Ft-ot (nyolcmillió-hétszázhatvanezer forint) számla ellenében, Eladó CIB Bank Zrt.-nél vezetett 10701300-48535706-51100005 számú bankszámlájára történő átutalással fizeti meg az alábbiak szerint:
a) jelen szerződés hatályba lépésével egyidejűleg:


bruttó
2.428.000,-Ft-ot, 
(bruttó kettőmillió-négyszázhuszonnyolcezer forintot)
b) 2013. augusztus 15. napjáig 




bruttó
3.166.000, -Ft-ot,
(bruttó hárommillió-százhatvanhatezer forintot)
c) 2013. december 15. napjáig 




bruttó
3.166.000, -Ft-ot
(bruttó hárommillió-százhatvanhatezer forintot)
6. Eladó az 5. a) pontban meghatározott részlet megfizetését követően, köteles az ingatlant Vevő részére birtokba adni. Szerződő felek a birtokba adás napján átadás-átvételi jegyzőkönyvben rögzítik az ingatlan átadásának tényét. 
7. Eladó kijelenti, hogy az épületek energetikai jellemzőinek tanúsításáról szóló 176/2008. (VI.30.) Korm. rendelet hatálya az épületre nem terjed ki.

8. Felek az átadás-átvételi eljárás részeként a közüzemi mérőóra állásokat leolvassák. A leolvasás időpontjáig keletkezett közüzemi díjak (víz, gáz, villany) az Eladót terhelik, amelyet köteles a szolgáltató által kiállított a számlán szereplő határidőre megfizetni. Eladó befizetési bizonylatokkal köteles igazolni a közüzemi díjak és a társasházi közös költség kiegyenlítését a vevő részére. Vevő a birtokba vétel napjától jogosult az értékesítésre került ingatlan hasznainak szedésére és köteles viselni az azzal járó terheket. A kárveszélyviselés, valamint a közteherviselés átszállásának időpontja a birtokbaadás napja. 

9. Felek megállapodnak abban, amennyiben a Vevő a teljes vételár megfizetését megelőzően az ingatlanon felújítási munkálatokat hajt végre, azon bárminemű beruházást végez és utóbb mégis eláll vételi szándékától, úgy az előbbi munkák költségei és értéknövelő ráfordításai ellenértékének megtérítésére nem tart igényt, feltéve, hogy az elállásra nem az Eladónak felróható okból került sor.  

10. Eladó a vételár 5. pontban foglaltak szerinti maradéktalan kiegyenlítéséig az ingatlanra fennálló tulajdonjogát kifejezetten fenntartja. A tulajdonjog azon a napon száll át a Vevőre 1/1 arányban, amely napon a Vevő az 5. pontban meghatározott vételár fizetési kötelezettségének teljes mértékben eleget tett.

11. Eladó jelen Szerződés aláírásával kifejezett és visszavonhatatlan hozzájárulását adja ahhoz, hogy az adásvétel tárgyát képező, jelen szerződés 1. pontjában meghatározott ingatlanra, a Vevő javára 1/1 arányban a tulajdonjog az ingatlan nyilvántartásba az Eladó javára szóló tulajdonjog fenntartással. Eladó kijelenti, hogy jelen szerződés aláírásával egyidejűleg, a Vevőt írásban meghatalmazza, hogy az 1. pontban meghatározott ingatlan tekintetében az illetékes Földhivatalnál eljárjon.
12. Eladó jelen Szerződés aláírásával kifejezett és visszavonhatatlan hozzájárulását adja ahhoz, hogy a Vételár maradéktalan kiegyenlítését követő 8 napon belül a tulajdonjog átruházásához szükséges hozzájáruló nyilatkozatot a Vevő részére kiadja.
13. Az adásvételi szerződéssel kapcsolatos költségek Vevőt terhelik, a tulajdonjogban bekövetkezett változás ingatlan-nyilvántartásban történő átvezettetésének kötelezettsége is Vevőt terheli.

14. Eladó kijelenti, hogy belföldi önkormányzat. Vevő kijelenti, hogy cselekvőképes nagykorú, magyar állampolgár és belföldi természetes személynek minősül. Mindkét fél kijelenti, hogy elidegenítési és szerzési képességük nincs korlátozva.
15. Szerződő felek megállapítják, hogy a nemzeti vagyonról szóló 2011. évi CXCVI. törvény 14. § (2) bekezdése szerint a helyi önkormányzat tulajdonában lévő ingatlan értékesítése esetén a Magyar Államot minden más jogosultat megelőző elővásárlási jog illet meg.

16. Szerződő felek megállapítják, hogy jelen adásvételi szerződés, valamint Kiskőrös Város Képviselő- testületének értékesítést jóváhagyó határozata elővásárlási jog gyakorlása céljából megküldésre kerül a Magyar Nemzeti Vagyonkezelő Zrt. részére.

17. Az MNV Zrt. a részére megküldött dokumentumok kézbesítésétől számított 35 napon belül nyilatkozik, hogy kíván-e élni az elővásárlási jogával az állam nevében. A határidő elmulasztása jogvesztő.

18. Jelen szerződés a 15.; 16; 17 pontban foglalt rendelkezések függvényében lép hatályba.

19. Szerződő felek közös kérelemmel fordulnak T. Kiskőrösi Körzeti Földhivatalhoz:

      Kérjük, hogy jelen szerződés 1. pontjában meghatározott ingatlanra

· a tulajdonjogot Vevő javára 1/1 arányban, tulajdonjog fenntartással történő adásvétel jogcímén jegyezze be.
20. Szerződésben nem szabályozott kérdésekben a Polgári Törvénykönyvről szóló 1959. évi IV. törvény rendelkezései az irányadók.

Szerződő felek egyezően kijelentik, hogy egyéb kérdéseket rögzíteni nem kívánnak, a jogügylettel kapcsolatos tájékoztatást megértették, a szerződés tartalmát, mint tényvázlatot is elfogadják. Az adásvételi szerződés hét eredeti példányban készült, melyet a felek elolvasás után, mint akaratukkal mindenben megegyezőt jóváhagyólag aláírtak.

Kiskőrös, 2013. február …...







Kiskőrös Város Önkormányzata,
Csatlós László Róbert

               Vevő

dr. Csertő Gyula jegyző, mint jogtanácsos

